Badlands (Bruce Springsteen)
<s>"Badlands" je pjesma Brucea Springsteena s njegova četvrtog albuma Darkness on the Edge of Town iz 1978. i drugi singl objavljen s njega.</s><s>Pjesma govori o čovjeku kojeg ne služi sreća i koji je bijesan na svijet te želi ostvariti nešto više.</s>

<s>Kompozicija 
Na "Badlands" je prisutan klasični zvuk E Street Banda: nakon uvoda kratkim udarcima bubnjeva, pjesma se temelji na snažnom riffu klavira i električne gitare.</s><s>Pjesma je iznimno dinamična, a Max Weinberg je na njoj pokazao svoj do tada najbrži ritam koji se sastoji od obrasca jedan-dva-tri-četiri-pet-šest(dva puta)jedan-dva-tri.</s><s>Krajem pjesme se ubacuje kratki gitarski dio kao uvod u solo Clarencea Clemonsa na tenor saksofonu.</s>

<s>"Badlands" se nije uspjela probiti među 40 najprodavanijih singlova, zauzevši tek 42. poziciju, još gore nego prvi singl s albuma "Prove It All Night".</s><s>Međutim, pjesma je često puštana na radijskim postajama progresivnog rocka i onim orijentiranim na rock glazbu.</s><s>Pojavila se na sedam Springsteenovih izdanja: Darkness on the Edge of Town, Live/1975-85, Greatest Hits iz 1995., Live in New York City, Live in Barcelona, The Essential Bruce Springsteen i Greatest Hits iz 2009.</s>

<s>Povijest koncertnih izvedbi 
Kao što to pokazuje pojavljivanje na tri koncertna albuma, "Badlands" je sastavni dio koncerata Springsteena i E Street Banda.</s><s>Pjesma je otvarala nastupe na Darkness Touru 1978. prije nego je sam album objavljen.</s><s>Zadržala se pri kraju ili na samom kraju koncerata tijekom River Toura 1980. i 1981., a na Born in the U.S.A. Touru je izvođena dok na red nisu došli stadionski koncerti.</s><s>Tijekom Tunnel of Love Express turneje 1988. pjesma nije izvođena.</s><s>Na Other Band Touru 1992. i 1993. se ponovno pojavila, uglavnom kako bi podigla raspoloženje u prvom dijelu koncerata.</s><s>No, na Reunion Touru 1999. i 2000. i Rising Touru 2002. i 2003. pjesma je izgubila tu ulogu jer ju je Springsteen koristio nakon nekih manje poznatih i novijih brojeva.</s>

<s>Vanjske veze 
 Stihovi "Badlands"  na službenoj stranici Brucea Springsteena</s>

<s>Singlice 1978.</s><s>Bruce Springsteen</s>

